184 rf. Aigvier Lajos, 



betörő oroszok elől Miskolczra ment,' itt a kereskedelmi pályára 

 lépett s őt évig időzött e városban mint tanoncz és segéd. 1854- 

 ben besorozták a vasas németekhez és csak 7 év múlva bocsát- 

 tották el őrmesteri minőségben. Erre Eperjesen telepedett meg s 

 1867-ig mint árva-gondnok működött. Ekkor pénztárnokká válasz- 

 tották meg az eperjesi takarékpénztárba, mely intézetnél teljes 

 40 évig működött. 1907. április havában nyugalomba vonult. 



A lepkék iránt már ifjú korában vonzódott, de csak 1872- 

 ben kezdte szabad idejében a lepkék rendszeres gyűjtését s azóta 

 szószerint éjjel-nappal folytatta a gyűjtést, mert hazánkban ő 

 volt az elsők egyike azoknak, kik a csalétekkel való éjjeli fogást 

 következetesen űzték. A gyűjtésben segédkeztek neki fogadott 

 emberek, kiket lehetőleg kitanított a lepke- és hernyó gyűjtésre, 

 úgy, hogy önállóan is vadásztak s a zsákmányt megfelelő díja- 

 zás fejében beszolgáltatták és elhozták a nagyban űzött hernyó- 

 tenyésztéshez szükséges növényeket is. Nyugdíjaztatása után 

 egész idejét a lepkegyűjtésre fordította és halálát is ilyen alka- 

 lommal lelte : meghalt, mint hős a csatatéren. 1907. augusztus 

 13-án ugyanis kirándult kedvelt gyűjtőhelyére, a sóvári hegyek 

 közé, melyeket azonban távolságuk miatt évek óta fel nem 

 keresett s az akkor uralkodó nagy hőségben, künn a szabad ég 

 alatt, lepkézés közben, szívszélhűdés hirtelen véget vetett tevé- 

 keny életének. 



Dahlström felülemelkedett az egyszerű gyűjtők sokasá- 

 gán. Mindenkor azon volt ugyan, hogy nagy mennyiségben 

 gyűjtött és tenyésztett fölös és eltérő példányait kézpénzen érté- 

 kesítse, de e mellett tartott rendszeres gyűjteményt is, melyben 

 első sorban helyezte el a legszebb és legérdekesebb példányokat 

 és melyet' csere útján is tetemesen gyarapított. Gyűjteményét 

 l£02-ben eladta és abból számos lepke került a Magyar Nemzeti 

 Múzeum tulajdonába. Ezután már csak eladásra gyűjtött. Mily 

 gazdag volt gyűjteménye érdekes példányokban, arról tanúskodik 

 az a közlemény is, melyben a Magyar Nemzeti Múzeum birtoká- 

 ban levő lepke eltéréseket leírtam. 1 ) 



Irodalmi téren is működött. Megfigyeléseit közölte a „Rovar- 

 tani Lapokban" és az „Insekten-Börse" czímű lipcsei lapban s az 

 előbbiben összeállította Eperjes vidékeinek lepke faunáját is. 



x ) Annales Musei Nationalis Hungarici. IV. kötet 1906.: kivonata a Ro- 

 vartani Lap. XIV. kötetében 1907. 



